
Els objectius fonamentals de l'esquerra independentista 


L'objectiu final de l'esquerra independentista és la independència, el socialisme i el 
feminisme als Paisos Catalans. És a dir, la constitució d'un estat independent que 
englobi el conjunt de la nació catalana i la construcció d'una societat Socialista i fe- 
minista. 


Qualsevol actuació política, des de la intervenció en una lluita conjuntural fins a les 
estratègies polítiques -nacionals o territorials-, ha d'anar encaminada a l'acumulació 
de forces per a poder assolir aquest objectiu final que és la raó de ser del nostre 
moviment. 


Per tant, la mobilització independentista que actualment viu el Principat de Catalu- 
nya, també cal que la inserim en aquesta mateixa lògica d'analitzar-la i intervenir-hi 
políticament amb l'objectiu d'acumular forces i avançar cap a la consecució del nos- 
tre projecte polític. 


Cal desterrar de les nostres anàlisis polítiques els plantejaments que tendeixen a 
distingir entre objectius pragmàtics i objectius utòpics, i que acaben a la pràctica 
establint els primers com a objectius reals del moviment. 


Plantejar que la independència de Catalunya -en el marc d'un projecte polític Socio- 
liberal- és l'objectiu més possible a hores d'ara, i com a consequència d'això, pos- 
posar els objectius de l'esquerra independentista per a un futur llunyà, és una 
errada estratègica greu. A la pràctica, això acaba situant la independència de Cata- 
lunya com l'objectiu real i els objectius de l'esquerra independentista acaben carac- 
teritzats com a mítics -i per tant, fora de la política real.-. 


Allò que ens cal és intervenir en l'actual conjuntura del procés sobiranista no amb 
l'objectiu de fer de coartada als projectes regionalistes o socioliberals, Sinó amb 
l'objectiu de fer avançar els nostres plantejaments d'independència, socialisme i fe- 
minisme per a tots els Paisos Catalans. 


Des d'Endavant OSAN creiem que és possible engegar una estratègia política que 
treballi de manera decidida en la conjuntura del procés sobiranista i que alhora tre- 
balli en altres conjuntures arreu dels Paisos Catalans mantenint els objectius d'in- 
dependència, socialisme i feminisme. 

D'on ve l'actual procés sobiranista2 


Establir les causes d'aquesta mobilització política portaria a una anàlisi força com- 
plexa i espaiada en el temps. Tot i així, determinar aquestes causes ha estat un dels 
cavalls de batalla per dominar el relat propagandístic a favor d'un o altre projecte 
polític. Per tant, és important que des de l'esquerra independentista aportem ele- 
ments per aquest debat, des de l'honestedat intel-lectual però també des de la fer- 
mesa en la defensa dels nostres postulats, tot i que aquests puguin topar amb els 
postulats actualment hegemònics. 


Detectem tres grans elements que podem situar com a origen d'aquest procés polí- 
tic: la crisi del règim de 1978, el canvi de cultura política dels darrers 15 anys i la 
crisi econòmica. 


La crisi del règim de 1978 


El règim de 1978 es va bastir sobre un pacte entre les diferents elits, tant del règim 
com de l'oposició, que es va poder vendre a una majoria social com a beneficiós. 
Aquest procés històric, conegut com a transició, ha acabat essent questionat fins i 
tot per alguns dels sectors polítics i Socials que en van ser protagonistes. Amb tot, la 
transició espanyola és la que ha determinat els darrers 40 anys de vida política a la 
majoria dels Paisos Catalans. 


El pacte es basava en deixar intacte el poder econòmic i funcionarial provinent del 
franquisme a canvi de permetre una participació en el sistema de les principals for- 
ces de l'oposició, a través d'una democràcia parlamentària liberal a l'ús a Occident. 
Amb aquest pacte, s'articulava una descentralització administrativa que permetria 
àrees de poder a les elits territorials i seria un espai on donar sortida a les reivindi- 
cacions nacionals. 

Aquest pacte aconsegueix un cert consens social també entre les bases antifran- 
quistes -majoritàries als Paisos Catalans-, presentant-se com la possibilitat de re- 
prendre el fil democràtic de la Segona República sota la forma d'una monarquia 
constitucional. Llibertats polítiques, justícia Social i drets de les nacionalitats. 


En el moment en que es va contrastant que aquests tres pilars tenen uns límits que 
no permeten el progrés social tal com una majoria se l'ha imaginat, és quan el règim 
va entrant en crisi. Unes llibertats polítiques segrestades per una partitocràcia on ni 
l'alternança significa cap canvi. Un procés de despossessió que compta amb la in- 
capacitat o la complicitat de les estructures polítiques per a revertir-lo. Uns drets de 
les nacionalitats que són objecte d'un procés de recentralització i limitació. 


El canvi de cultura política dels darrers 15 anys 


A mesura que el règim de 1978 començava a donar mostres dels seus límits, i que 
noves generacions s'incorporaven a l'acció política i Social, es va anar produint un 
canvi en la cultura política d'alguns sectors de l'esquerra dels Paisos Catalans. 


Diferents lluites socials, ecologistes, de gènere i culturals van anar amalgamant-se 
generant una consciència de necessitat de canvi global i en profunditat. Un canvi 
que es podria concretar en la necessitat de construir un país nou i lliure. 


Tot aquest moviment, allunyat dels espais centrals de la societat catalana, va anar 
teixint una densa xarxa organitzativa, amb una gran extensió territorial, que en una 
dècada ha socialitzat políticament desenes de milers de persones. 


La crisi econòmica 

Tot i que la retallada de drets dels treballadors i els mecanismes que han aprofundit 
el procés de despossessió ja venien de lluny, l'efecte directe i devastador d'aquests 
no s'ha viscut generalitzadament fins a l'esclat de la crisi econòmica el 2008. 

Això ha suposat que una part de la població hagi pres consciència de la necessitat 
d'un canvi de sistema, i per tant, de la superació del capitalisme. També una part 
encara més àmplia considera que cal un canvi en profunditat del règim polític. 

Així mateix, aquesta crisi ha fet sentir de manera generalitzada sobre la pròpia vida 


de les classes populars una acusada depauperació. Alhora, altres sectors interme- 

dis no directament afectats per la duresa de la crisi han vist com la societat inclusiva 
de la qual feien bandera s'ha esvalt i està patint un procés de divergència entre els 
més rics i les classes populars. 


La crisi econòmica no és la causa ni de l'expansió de la consciència independentista 
ni del procés de presa de consciència de la necessitat d'un canvi social. Aquests 
fets tenen la seva causa primerament en l'existència d'una opressió nacional i social 
contra el poble treballador català, i de manera més propera en un fil roig que con- 
necta generació rere generació i que des de 1996 ha trobat una formulació en una 
nova cultura política. La crisi econòmica que estem vivint ha actuat com a catalitza- 
dor d'aquests elements. 


El tomb de 2012 


El creixent descontentament social, el descrèdit del règim de 1978 en la seva totali- 
tat -estat i autonomia- i l'expansió dels partidaris de la independència contrasten el 
2012 amb l'acorralament que viuen les elits del Principat. 


Creixents protestes socials que desemboquen en una vaga general el 29 de març 
en que els sindicats oficials són absolutament desbordats i la repressió policial fa un 
Salt qualitatiu. Una CiU amb una part de la base social que cada vegada més s'està 
sumant a la idea de la independència. Un estat central amb majoria absoluta del PP 
disposat a abordar la seva profunda crisi amb mà dura i iniciant un procés d'inter- 
venció de les autonomies. 


Hi ha un relat oficial que pretén explicar l'actual procés polític com una derivada de 
la sentència del Tribunal Constitucional contra l'estatut d'autonomia el 2010. Aquest 
relat ve a dir que davant la incapacitat del govern central d'accedir a desenvolupar 
l'autonomia, s'han hagut de reconvertir en sobiranistes. ÉS el relat dels opinadors i 
polítics de torn, que el que pretén és legitimar la seva actuació i les seves posicions 
des de fa 30 anys en aquest moment polític canviant. ÉS, però, un relat fals. 


La realitat és que el tomb en el discurs polític es produeix l'estiu de 2012, quan l'es- 
tat central ja no dissimula que pretén intervenir diverses autonomies a la tardor i 
quan les cotes de popularitat de CiU es troben en els seus moments més baixos. La 
mobilització massiva de l'Onze de Setembre fa decidir a CiU a posar-se al capda- 
vant de la pancarta per tal d'evitar que la protesta li passi pel damunt. 


endavant.org 


Quines són les característiques de l'independentisme majori- 
tari avui en dia2 


És un moviment socialment ampli, que abraça des d'una part de la classe treballa- 
dora fins a sectors de la petita i mitjana burgesia. La seva direcció -entesa com el 
nucli que aporta els quadres intel-lectuals i organitzatius- recau bàsicament sobre 
classes professionals liberals i funcionarials eminentment catalanoparlants i gene- 
racionalment avançades. 


És un moviment que hibrida la cultura política de l'independentisme amb un fort 
substrat autonomista. Això fa que al costat de la reivindicació clarament indepen- 
dentista i de l'assumpció d'un caràcter radicalment democràtic, hi convisquin ele- 
ments com la pròpia restricció de la nació catalana al territori de la CAC, la 
identificació de les institucions autonòmiques com a legítimes institucions nacionals i 
la consideració dels grans partits autonomistes com a imprescindibles per a qualse- 
vol avenç nacional. 


És un moviment que no pretén destituir ni substituir l'actual poder polític o econò- 
mic, sinó que pretén pressionar-lo per tal que prengui decisions que avancin en el 
camí de la independència. 


El transversalisme 


El transversalisme, com a concepte polític que pregona i considera possible la unitat 
de tot l'independentisme, és una fal-làcia. Es tracta simplement de la plasmació de 
l'hegemonia política d'un projecte Socioliberal i catalunyès. Les organitzacions de 
masses que es reclamen del transversalisme són en realitat organitzacions l'acció 
de les quals respon -de manera molt fidel- als postulats del projecte polític Socioli- 
beral i catalunyès. 

Per analitzar aquesta questió, no ens podem basar només en la coneixença de 
gruixos importants de persones que actuen en aquestes organitzacions i que militen 
a l'esquerra independentista, ni en la millor o pitjor receptivitat d'aquestes organit- 
zacions en la seva relació amb l'esquerra independentista. 


De fet, l'èxit de l'hegemonia es basa precisament en el fet que és capaç d'integrar 
gent que no respon a la seva ideologia política però que considera imprescindible 
aquesta hegemonia per a la consecució d'alguns objectius polítics. 


D'altra banda, la relació entre aquestes organitzacions i l'esquerra independentista 
té a veure amb múltiples factors. Dinàmiques polítiques, estructura social, correlació 
de forces... 


Des d'Endavant OSAN creiem que és un error que l'esquerra independentista avali 
aquesta estratègia "transversalista" i consideri com una aposta tàctica central el seu 
enfortiment organitzatiu i polític. I també creiem que és un error que s'intenti traslla- 
dar aquesta estratègia a altres territoris dels Paisos Catalans. 


Això no vol dir, però, que no calgui tenir en compte aquestes organitzacions com a 
actors polítics que juguen papers importants en l'actual conjuntura política. Però la 
nostra relació amb aquestes estructures ha de ser la de dos agents diferenciats i ha 
de respondre a la nostra tàctica política per apropar-nos als nostres objectius polí- 
tics, que cal recordar que en darrera instància difereixen dels de les organitzacions 
"transversals". 


El paper de l'esquerra independentista 


És obvi que el creixement de la mobilització independentista no ha estat un feno- 
men impulsat fonamentalment per l'esquerra independentista, però també ho és que 
l'esquerra independentista hi ha tingut un paper important. 


Si bé no hem viscut un procés de correlació literal entre creixement de la conscièn- 
cia independentista i creixement de l'esquerra independentista -la qual cosa hagués 
significat que haguéssim esdevingut la primera o segona força política-, SÍ que és 
cert que l'esquerra independentista ha pogut créixer en aquest context. Un creixe- 
ment que creiem que cal valorar com a enormement positiu, ja que ens ha permès 
tenir veu pròpia tant en el procés sobiranista com en les mobilitzacions de contesta- 
ció Social. 

El que Sí que podem afirmar és que aquest creixement no és fruit de la mobilització 
dels sectors centrals de l'autonomisme, ja que aquests han estat els darrers d'in- 
corporar-se a la mobilització, i sovint des de postures forçades per a poder conser- 
var el poder polític i la centralitat Social. 


El paper de les elits econòmiques 


La burgesia del Principat ha estat sempre una peça fonamental per al manteniment 
dels Paisos Catalans al sí de l'estat espanyol. Abans de valorar el seu paper en el 
procés, fem un retrat esquemàtic de quina és la seva composició actual. 


Els gestors de grans multinacionals, la classe corporativa, Són un sector en alça al 
Sí de les classes dirigents que ha desplaçat en part l'antiga gran burgesia industrial. 
Amb una enorme influència sobre les elits polítiques -en virtut, per exemple, de les 
portes giratòries-, tenen alhora una forta vinculació amb l'estat. Cal recordar que 
moltes de les multinacionals espanyoles i catalanes més importants tenen el seu 
origen o un moment clau en el seu desenvolupament en el sí del règim franquista. 
Això suposa que en molts casos aquestes grans corporacions Siguin un amalgama 
d'interessos vinculats a l'alta burgesia catalana, a l'oligarquia espanyola i als apa- 
rells de l'estat. El seu poder està vinculat a l'estat -per exemple, amb el rescat ban- 
cari o les polítiques d'infraestructures o defensa- i alhora deuen a aquest estat la 
seva internacionalització -especialment al món àrab i a Sud-amèrica-. 


Que la classe corporativa hagi desplaçat en gran mesura la gran burgesia industrial, 
no vol dir que aquesta hagi desaparegut. La seva existència continua exercint un 
poder clientelista destacable, i els seus interessos estan vinculats també de forma 
estreta al mercat estatal i a l'estat com a estructura de control social i com a plata- 

forma d'expansió internacional. 


Dins la burgesia mitjana, que és el que el poder polític acostuma a posar com a 
exemple de la Catalunya emprenedora, podem diferenciar, amb tots els matisos 
possibles, dos sectors segons el seu grau de vinculació amb l'estat. D'una banda, 
aquells que com l'alta burgesia industrial i comercial, tenen un mercat bàsicament 
estatal i una confiança en l'estat com a ens que pugui defensar els seus interessos, 
especialment en matèria fiscal i de legislació laboral, així com en relació a les nor- 
mes europees. D'altra banda, aquells sectors menys dependents del mercat espa- 
nyol, amb una producció enfocada a l'exportació i políticament més propers al poder 
autonòmic. 


No podem considerar la petita burgesia com a integrant de les classes dirigents. El 
seu pes social ve determinat bàsicament per la quantitat de membres, però no per 
cap element qualitatiu que li infongui un paper dirigent. Aquesta és la diferència amb 
l'alta i mitjana burgesia, numèricament molt reduides però amb una posició Social- 
ment dominant. Tot i que ideològicament la petita burgesia està encara força subor- 
dinada a l'hegemonia ideològica de la gran burgesia, l'actual context Social i polític 
Situa els seus interessos objectius molt més arrenglerats amb el poble treballador 
català. 


Les actituds polítiques de les elits econòmiques 


Mentre que la classe corporativa i un Sector de l'alta burgesia han viscut els darrers 
15 anys molt vinculats als rèdits del del darrer cicle d'expansió capitalista -i en con- 
sequència, molt propers al poder polític estatal-, la burgesia mitjana, i alguns sectors 
de l'alta burgesia, van iniciar a principis dels anys 2000 un seguit de mobilitzacions 
per a reclamar una major part en el repartiment del pastís pressupostari estatal. 


La modernització de l'estat i l'entrada a la UE eren un dels objectius clàssics de la 
burgesia del Principat. Això, però, suposà una pèrdua del pes específic de la bur- 
gesia del Principat al sí del poder estatal, especialment en el cas de la burgesia 
mitjana. Aparegueren nous pols econòmics -el Gran Madrid, el País Valencià- que 
competien amb el Principat per al repartiment de l'extracció fiscal. De cop i volta, 
l'anomenat espoli fiscal al Principat -similar numèricament al que pateixen la resta 
de Paisos Catalans-, deixà de ser la torna al pes polític de la burgesia principatina. 


És en tot aquest procés en què es posen en marxa un seguit de reivindicacions que 

van bàsicament lligades a la millora de les inversions en infraestructures. Una millo- 
ra que pot venir donada o bé a compte dels pressupostos estatals o bé a compte 
d'una millora del finançament de la Generalitat. Aquesta darrera via és la que s'ex- 
plorarà primer amb la reforma de l'estatut i després amb la proposta de pacte fiscal. 
El moviment independentista majoritari a partir de 2009, tot i que prendrà aquests 
"greuges", té uns orígens, com ja hem vist, diferents. Així mateix, el fet que la bur- 
gesia hagi assimilat els seus interessos als interessos nacionals i, per tant, s'hagi 
embolicat amb la bandera en la defensa d'aquest pacte fiscal, això no pressuposa ni 
molt menys que aquesta classe social ara pretengui erigir-se en capdavantera d'un 
moviment d'alliberament nacional. 


L'espoli fiscal i l'infrafinançament de les administracions autonòmiques i locals és 
una realitat que té el seu origen en la configuració del propi poder estatal i en un 
disseny centralista de l'administració i que també afecta d'una manera determinant 
els interessos de les classes populars. Ara bé, la forma com s'ha concretat la reivin- 
dicació atén els interessos de la burgesia. Una reivindicació focalitzada en la ne- 
cessitat d'inversió en infraestructures i que només contempla la part entre 
administracions del repartiment fiscal. Una concreció feta segons els interessos de 
les classes populars situaria com a principal la preeminència de la inversió en ser- 
veis públics i contemplaria també, a banda del repartiment d'allò recaptat, la rees- 
tructuració de la càrrega fiscal entre les diferents classes socials. 


Si entenem la burgesia en la seva dimensió col-lectiva i no com una suma d'indivi- 
dualitats que fan o insinuen certs pronunciaments, no podem parlar en cap cas que 
aquesta classe social avali cap procés d'independència. Els seus principals orga- 
nisme de representació estan per un pacte bilateral -l'anomenada tercera via-, tot i 
que algunes organitzacions de la mitjana burgesia avalin el dret a decidir com a 
mètode per a ratificar aquest pacte. L'existència de cercles d'empresaris indepen- 
dentistes no té capacitat de modificar aquesta situació ni pressuposa cap canvi de 
tendència en el sí de les classes dirigents. 


Si el projecte de la burgesia és el pacte fiscal i d'infraestructures i en cap cas avala 
un procés independentista, podem concloure que si el procés independentista con- 
tinua dirigit per unes elits polítiques que durant 30 anys han estat servint fidelment 
els interessos d'aquesta burgesia, aquest té pràcticament impossible l'opció de cul- 
minar-se. Per contra, el procés independentista només es podrà culminar si es des- 
titueix la burgesia principatina del seu paper de classe dirigent i se'n destrueix la 
seva hegemonia. 

Perspectives de canvi social 


La voluntat d'independència va associada en la immensa majoria dels casos a una 
voluntat de canvi a nivell social. Així ho indiquen totes les enquestes i així es des- 
prèn de tota la propaganda independentista. Ara bé, canvi social no implica ne- 
cessàriament canvi revolucionari. Les perspectives de canvi que es desprenen de la 
gent independentista són diverses i responen a concepcions ideològiques diferents. 


Analitzar quines són aquestes perspectives de canvi, quina viabilitat a mig termini i 
quina capacitat d'acumulació de suports tenen és un element important per a disse- 
nyar la nostra estratègia política com a moviment. 


La perspectiva més majoritària de canvi social vinculat a l'independentisme és la 
que veu la construcció del nou estat com una manera de revertir l'actual procés de 
conflictivitat Social, de descrèdit polític i de crisi econòmica per a retornar a un es- 
cenari d'estat del benestar i progrés. Reiniciar un Sistema -l'estat social i el capita- 
lisme responsable- per a eliminar-ne les males pràctiques i les desviacions que ens 
han dut on estem. 


Hi ha una altra perspectiva, més minoritària, que vincula l'independentisme a la idea 
de canviar-ho tot. És aquesta la perspectiva impulsada per l'esquerra independen- 
tista i participada per un gruix cada vegada més important dels moviments populars 
i de l'esquerra política. És una perspectiva d'impugnació total del règim -a qui es 
considera hereu del franquisme- i del sistema -que es considera incapaç de revertir 
per sí mateix la tendència contrària als interessos populars-. Ideològicament, no beu 
de la idea de l'estat social europeu -assajat amb baixa intensitat als Paisos Catalans 
durant els anys 80 i 90-, sinó del fil roig que es trencà el 1939, de tot allò que ha- 
gués pogut esdevenir si el feixisme no hagués esclafat els anhels de llibertat i 
transformació social. 


Hi ha un tercer actor en aquest escenari, el laboratori neoliberal. Tot i no ser un pro- 
jecte polític amb àmplies bases socials, Sí que és una proposta ben arrelada entre 

els quadres polítics i intel-lectuals del sobiranisme convergent. La Seva acció es 
centra en, des de la seva posició pública privilegiada, intentar influir en el discurs 
regeneracionista per tal que aquest adopti postulats i discursos neoliberals amb 
l'embolcall de modernitat, ruptura i contracorrent amb què s'acostumen a presentar 
aquestes receptes. 


Quins sectors socials hi són representats2 


Tot sembla indicar que la perspectiva regeneracionista representa un gruix molt im- 
portant de les classes intermitges i també treballadores. Aquesta perspectiva és al- 
hora més viva en generacions més grans, que durant anys han estat la base social 
de l'autonomisme. ÉS una perspectiva que tendeix a l'hegemonia ja que actualitza 
idees dominants des de fa dècades com el consens o cohesió social, l'activisme cí- 
vic i la democràcia formal. 


Pel que fa a la perspectiva de la independència per canviar-ho tot, aquesta agrupa 
Sobretot els sectors més mobilitzats socialment de les classes populars i és una 
perspectiva especialment viva entre la joventut, que és qui pateix d'una manera més 
generalitzada -és a dir, en tots els estrats de les classes populars- el procés de pre- 
carització i manca d'expectatives. És una perspectiva minoritària que incorpora ide- 
es situades fora del camp dominant, com la lluita de classes, la crítica integral al 
capitalisme o la idea de democràcia participativa. 


L'agudització i la permanència dels efectes de la crisi econòmica estan marcant una 
divisòria entre aquells que consideren que el que cal és reiniciar el sistema canviant 
de règim i aquells que consideren que el sistema és irreformable i que cal canviar-lo 
de dalt a baix. Aquests darrers, a banda de tenir una visió política més propera als 
postulats socials de l'esquerra independentista, Són un sector en creixement que 
cada vegada es creu menys les receptes regeneradores dels partits parlamentaris 
tradicionals i dels sectors socials hegemònics. 


Per tant, des de l'esquerra independentista hem de treballar el programa d'inde- 
pendència per canviar-ho tot com una eina per a organitzar les classes populars. 
Diluir aquest capital polític en pro d'opcions més eclèctiques o transversals Suposa 
d'una banda entrar en un terreny on altres projectes polítics -els provinents de la 
socialdemocràcia i l'autonomisme- tenen totes les de guanyar i renunciar a repre- 
sentar les classes populars catalanes, especialment aquells sectors que viuen més 
directament els efectes de l'empobriment. 

El procés sobiranista i els Paisos Catalans 


Tal com dèiem al principi, una de les principals contradiccions del procés sobiranista 
és el fet que només es dóna en una part de la nació que l'independentisme sempre 
havia reconegut com a tal. En aquest sentit, el procés sobiranista respon a una 
concepció nacional més pròpia de l'autonomisme i de la tradició del catalanisme 
conservador. Una Catalunya de les quatre províncies com a nació i la no presa en 
consideració de la resta de territori dels Paisos Catalans. Això és així perquè el pro- 
jecte nacional de Paisos Catalans és un projecte minoritari també al Principat de 
Catalunya. 


D'altra banda, Si apliquem a la resta de territoris el conjunt d'elements objectius que 
expliquen l'emergència de l'independentisme al Principat, ens sorgeix una pregunta 
clau. Com és que compartint la mateixa conjuntura, només s'hagi donat una res- 
posta en clau sobiranista al Principat2 Creiem que podem identificar tres elements 
que ens permeten explicar-ho i alhora apuntar línies de treball. 


Diferents nivells i tipus de consciència identitària 


Tota consciència nacional es compon de tres elements que s'interrelacionen entre 
ells: les identificacions, les diferenciacions i el projecte nacional. Si analitzem ca- 
dascun d'aquests elements entre els diversos territoris dels Paisos Catalans podem 
concloure que: 


Des de finals del segle XIX s'han anat gestant identitats basades en els antics terri- 
toris històrics. La identitat de País Valencià, la identitat de cadascuna de les illes, la 
identitat catalana -entesa com a privativa del Principat i amb caràcter d'identitat na- 
cional-. Aquestes identitats s'han imposat, amb major o menor intensitat, a les iden- 
titats provincials -que en molts casos pretenien desmembrar els territoris històrics- i 
han estat complementades només de manera parcial amb la idea d'una identitat 
comuna. 

Alhora, aquestes identitats s'han hagut de relacionar amb la idea de l'espanyolitat 
com a identitat dominant. Tant les identitats illenques com sobretot la identitat va- 
lenciana s'hi han relacionat de forma majoritària des de la idea de complementarie- 
tat. Ser valencià o mallorquí i alhora espanyol era percebut com una sequència 
lògica. Per contra, la identitat catalana privativa del Principat, des dels anys 20 del 
segle passat ha mantingut una corrent important de contraposició entre allò català i 
allò espanyol. Aquesta contraposició, mantinguda des de tot el ventall ideològic, no 
ha significat però fins a dates recents l'explicitació majoritària d'un projecte inde- 
pendentista. Que ser català era incompatible o diferent amb ser espanyol ha estat 
durant dècades perfectament compatible amb la idea que els catalans i catalanes 
hem de construir el nostre projecte al Sí de l'estat espanyol. 


Finalment, tal com ja dèiem a l'inici d'aquest apartat, el projecte nacional de Paisos 
Catalans ha estat fins ara un projecte minoritari. El projecte nacional majoritari a 
Catalunya ha estat la consideració del Principat com una nació i la seva interacció 
bilateral amb l'estat de cara a assolir el ple autogovern. En canvi, a les llles Balears i 
al País Valencià, tots els projectes que han afirmat una identitat contraposada a 
l'espanyola fins ara han estat minoritaris. 


Sistemes de partits menys potents i més subordinats 


La configuració del sistema de partits durant la transició i sobretot durant la posada 
en marxa de les autonomies és diferent en cada territori. Per diverses causes, el 
sistema de partits polítics així com altres organismes de representativitat del País 
Valencià i les Illes Balears, són menys potents i estan més subordinats a les estruc- 
tures centrals espanyoles. 


A banda d'un sistema de partits amb una autonomia més feble, també es patí la 
manca de partits en tots els territoris que consideressin necessària la construcció 
nacional. Només l'esquerra independentista, amb totes les seves febleses organit- 
zatives i de continuitat, ha omplert aquest buit. 


Manca de xarxes nacionals i projectes compartits 
Durant la segona meitat dels 70, la idea de Paisos Catalans era present en tot l'es- 
pectre de l'esquerra dels diferents territoris. Totes les organitzacions tenien els seus 


propis projectes polítics de futur per als Paisos Catalans, des de la cooperació cul- 
tural entre territoris fins a la independència. Així mateix, existia una xarxa d'iniciati- 

ves socials i culturals, centrals en aquell moment, que eren d'àmbit nacional. 


La implementació de l'estat de les autonomies, el triomf del catalanisme conserva- 
dor, l'operació PSOE d'absorció de partits Socialistes i la Batalla de València van fer 
que tot aquest potencial quedés molt tocat. 


Això ha suposat una dificultat afegida a l'hora d'estendre l'adhesió a un projecte na- 
cional de Paisos Catalans i ha suposat una coartada per aquells sectors gens dis- 
posats a cap tasca de construcció nacional. 


Com podem interrelacionar el procés sobiranista amb la construcció nacio- 
nal2 


D'entrada, cal remetre'ns al que dèiem a l'inici d'aquest text. Tota intervenció política 
de l'esquerra independentista ha d'estar inserida en una lògica de guanyar els ob- 
jectius estratègics del moviment: la independència, el socialisme i el feminisme als 
Paisos Catalans. 


En primer lloc, ha de ser tasca central d'Endavant i de l'esquerra independentista 
elaborar un full de ruta per a la construcció nacional i portar-lo a terme. Aquest full 
de ruta ha de contemplar com revertir els tres elements anteriorment mencionats. 


També cal tenir present que només un procés obert i rupturista Suposarà una apor- 
tació positiva a la construcció nacional. Un procés que no accepti pactes amb l'es- 
tat, que no sigui fet des de dalt i que sigui capaç de generar un programa de ruptura 
atractiu i un contrapoder que es pugui interrelacionar amb altres ruptures que es 
puguin generar a curt termini al País Valencià i les llles Balears, generant projectes i 
institucions nacionals. 


Cal treballar per evitar qualsevol escenari de pacte entre elits o de derrota dels 
postulats independentistes. El primer escenari suposaria molt probablement un 
redibuix de l'estat de les autonomies en què el País Valencià i les Illes Balears for- 
marien part dels territoris recentralitzats. El segon escenari suposaria donar via lliure 
al projecte recentralitzador i espanyolista més radical. Un projecte que ha demostrat 
ser molt conscient de la realitat nacional dels Paisos Catalans i que per tant és pre- 
visible que focalitzi la seva estratègia en desarticular el nostre espai nacional i ata- 
car les baules més febles. 

Objectius, etapes i línies d'actuació en els propers mesos 


Objectius 


Duran aquests propers mesos, i probablement anys, en que tant el procés sobira- 
nista com altres processos de ruptura estaran al centre del debat polític, caldrà 
marcar-nos un seguit d'objectius per a poder forçar escenaris que donin oportunitat 
a materialitzar el nostre projecte polític. 


Els objectius que han de permetre això són: 
Fer irreversible la crisi del règim de 1978 arreu dels Paisos Catalans. 


El procés sobiranista és un dels reptes més importants que té al davant el règim de 
1978, ja que posa en escac un dels seus principis fonamentals: la indiscutible unitat 
d'Espanya. Juntament amb aquest repte, el manteniment del bipartidisme i de les 
estructures opaques del règim es troba en questió a la resta de Paisos Catalans. 


Per a fer irreversible aquesta crisi, cal que el procés sobiranista desplegui tot el seu 
potencial rupturista. Hem d'exigir, amb totes les consequències, la celebració del 
referèndum i l'execució immediata del seu resultat. Hem de treballar per aconseguir 
la victòria independentista en aquest referèndum o per generar una rebel:lió inde- 
pendentista contra els qui hagin escamotejat la voluntat majoritària de realitzar-lo. 

Alhora, cal evitar que la crítica al règim desemboqui en una refundació de l'estat que 
en allò essencial -opressió nacional, capitalisme- Sigui exactament igual que els rè- 
gims precedents. 


Augmentar la consciència nacional i la reivindicació de sobirania popular ar- 
reu dels Paisos Catalans. 


- Confrontar la legitimitat democràtica de la voluntat popular amb el caràcter 
antidemocràtic de l'estat espanyol. 


Un dels principals antídots per a combatre la influència del nacionalisme espanyol 
en molts sectors de la societat dels Paisos Catalans és assenyalar el caràcter 
intrínsecament antidemocràtic de l'estat espanyol en els seus diversos aspectes. La 
incapacitat d'aquest estat de complir amb les seves pròpies lleis i principis constitu- 
cionals Si aquests afecten al poder econòmic o a les essències del sistema patriar- 
cal, la política recentralitzadora que a banda de ser un atac més contra les nacions 
sense estat és alhora un major segrest de la capacitat decisòria, o la raó d'estat 
sense límit per tal de garantir la unitat d'Espanya són elements fonamentals per a 
treballar políticament per tal de confrontar ambdós projectes. 


- Confrontar el discurs hegemònic de les classes dominants dels Paisos Ca- 
talans amb la realitat de la seva submissió als interessos de l'estat. 


Un dels problemes principals que hi ha hagut fins ara per tal d'assenyalar de mane- 
ra concreta els nostres enemics de classe i nacionals, especialment al Principat, ha 
estat el joc de miralls que durant dècades ha perpetrat l'autonomisme. Les pròpies 
institucions autonòmiques s'han presentat sovint com un paraigues que protegeix la 
població d'alguns efectes de l'estat, amagant/justificant així moltes vegades el seu 
paper actiu d'aparell polític de la burgesia. D'altra banda, el relat de l'economia efi- 
cient i productiva ha ajudat a desdibuixar unes elits econòmiques profundament im- 
bricades en l'estructura estatal i el gran capital hispànic. Finalment, la percepció 
d'una societat més desenvolupada i més justa que la resta de l'estat ha servit de 
cortina de fum a les profundes desigualtats socials que en cap cas es poden atribuir 
en exclusiva a causes exògenes. 


Cal combatre l'hegemonia de la burgesia que es concreta des de fa dècades en ca- 


racteritzar els seus interessos de classe com a interessos nacionals o del conjunt de 
la Societat. 

- Crear eines de formació i politització 


El nostre moviment ha de ser capaç de crear eines que permetin un major grau de 
politització de les classes populars i que facin de la formació política un valor ne- 
cessari per a la lluita nacional, Social i de gènere. Aquestes eines no han de ser 
només eines internes del moviment, sinó sobretot eines amb vocació de masses, 
adreçades als sectors més conscienciats de les classes populars. 


Seguir construint la unitat popular 
- Construir eines i institucions de contrapoder als Paisos Catalans. 


El procés de crisi del règim de 1978, del qual el procés sobiranista pot esdevenir el 
seu botxí definitiu, obre amplis espais, consensos i il-lusions en la construcció i arti- 
culació d'institucions alternatives i fora de l'abast de l'estat. Xarxes de municipis, 
projectes cooperatius, federacions associatives, fòrums socials, organitzacions sin- 
dicals, etc. poden arribar a ser vistes per amplis sectors socials com la llavor d'una 
nova organització Social que ha de néixer. Els buits de poder i la deslegitimació ab- 
Soluta de l'estat que pot arribar a suposar tant el procés sobiranista principatí com 
altres processos rupturistes, fan que aquesta oportunitat esdevingui encara més 
evident. Per tant, cal marcar-se com a objectiu que aquesta institucionalització al- 
ternativa que de ben segur naixerà, tingui un caràcter nacional de Paisos Catalans. 


- Construir un programa de canvi socioeconòmic i feminista tangible per a les 
classes populars. 


Un dels principals èxits de l'actual mobilització independentista és que el programa 
de canvis proposat és un programa tangible, realitzable dins un període concret, i 
que s'ha anat tornant "inevitable" a mesura que avançaven les mobilitzacions. 


El principal repte per a poder materialitzar el programa polític de l'esquerra inde- 
pendentista és fer que aquest sigui tangible i realitzable a ulls de les classes popu- 
lars. Cal construir un programa de canvi socioeconòmic i feminista, popularitzar-lo i 
fer que sigui hegemònic en el conjunt de les classes populars. El procés sobiranista, 
juntament amb altres conjuntures existents arreu dels Paisos Catalans, obren la 
perspectiva d'un possible nou cicle i, per tant, ens ha de permetre desplegar un 
procés de debat, construcció i Socialització d'una alternativa socioeconòmica com- 
partida amb gran part de l'esquerra rupturista dels Paisos Catalans. 

Teixir aliances a nivell internacional 


La causa del poble treballador dels Paisos Catalans necessita del suport internaci- 
onal. Tal com hem anat explicant en aquest text, el nostre projecte emancipador no 
és un projecte que necessitem vendre als dirigents dels altres paisos occidentals 
com a projecte que no afectarà en res els seus interessos. Tot al contrari, el nostre 
projecte emancipador significa capgirar els actuals interessos del capitalisme mun- 
dial per a situar dalt de la piràmide els interessos de la classe treballadora i dels po- 
bles. En aquest sentit, el nostre projecte coincideix essencialment en interessos 
amb les lluites dels pobles del sud d'Europa contra l'actual ofensiva capitalista i 
contra l'anorreament de drets nacionals, polítics i socials. Aquest ha de ser un 
camp primordial per a teixir les nostres aliances internacionals. 


Etapes 


Per a poder afrontar els propers mesos i aplicar línies d'actuació que serveixin als 
nostres objectius i que alhora aquestes s'ajustin a la conjuntura concreta, identifi- 
quem dues etapes diferenciades. 


D'una banda, l'etapa que va des d'ara i fins la data acordada per a la celebració de 
la consulta, i de l'altra, la que va des de finals de novembre de 2014 fins les elecci- 
ons municipals de maig de 2015. 

D'ara fins el 9 de novembre de 2014 

Aquests mesos estaran marcats per la gestió de la prohibició de la consulta. Seran, 
per tant, uns mesos en què es produirà un pols polític que posarà a prova les veri- 
tables lleialtats dels diversos actors del procés. Un pols que serà en dues direcci- 
ons: 


- D'una banda, sobre l'ús de la desobediència i el trencament amb la legalitat espa- 
nyola. 


- De l'altra, una disputa sobre la capacitat d'iniciativa entre les velles institucions i els 
moviments de carrer. 


De finals de novembre de 2014 fins el 24 de maig de 2015 

En aquesta etapa és quan s'articularan les diferents iniciatives polítiques que res- 
pondran a les diferents lògiques derivades del que hagi pogut passar el 9N. Els 
projectes polítics que s'intentaran construir aniran des d'un govern d'unitat dels par- 
tits sobiranistes i la gestació d'una candidatura unitària fins a diferents projectes au- 
todefinits com de ruptura, passant per la voluntat de continuitat de l'actual 
mobilització. Així mateix, davant d'un enfocament molt centrat en les aliances elec- 
torals, hi haurà una dificultat afegida per a poder articular també els espais de mo- 
bilització i organització al marge de les institucions. 


També a la resta de Paisos Catalans s'aniran articulant diversos projectes de conti- 
nuitat, refundació o ruptura que abordaran tots les eleccions municipals i autonòmi- 
ques del 24 de maig de 2015 com unes eleccions constituents 


En aquest context, cal tenir en compte les seguents variables: 


- Pressió del sobiranisme oficial per a mantenir unit Sota el lideratge compartit de 
CiU i ERC el projecte independentista al Principat. 


- Gestió de les dissensions internes dins el sobiranisme oficial principatí i les seves 
organitzacions de masses un cop l'objectiu comú del referèndum hagi quedat 
superat i s'hagi d'abordar noves questions. 


- Pressió del progressisme oficial per a integrar en candidatures antiPP les mobilit- 
zacions socials i les xarxes associatives tant al País Valencià com a les llles. 


- Capacitat d'articulació arreu dels Paisos Catalans d'altres projectes autoanome- 
nats rupturistes que divergeixen del projecte d'unitat popular i de l'esquerra inde- 
pendentista. 

Línies d'actuació 

Articular i fer créixer un moviment popular -és a dir, un moviment autònom de les 
classes populars- que respongui a l'estratègia de conquesta de la independència 


per a tots els Paisos Catalans i d'un canvi social i polític en profunditat. 


La campanya "Independència per canviar-ho tot" és l'eina d'intervenció política tant 
de l'esquerra independentista com d'altres sectors que comparteixen l'estratègia 

d'unitat popular, així com dels sobiranistes d'esquerres descontents per l'estratègia 
de renúncia de l'actual direcció política del procés sobiranista. Entenent però, que 
com que l'acció política d'IXCT es circumscriu principalment allà on és més viu el 
procés sobiranista, calen també altres eines per tal de continuar el procés de cons- 
trucció nacional lligat al de la unitat popular. 


Paral-lelament, entre novembre de 2014 i maig de 2015 caldrà articular un seguit de 
dinàmiques i de moviments populars per tal que siguin capaços d'anar aglutinant el 
descontentament arreu dels Paisos Catalans i de transformar-lo en un programa 
polític. Aquest programa polític ha de tenir tant una important capacitat d'acció al 
carrer com presència electoral a les eleccions de maig de 2015, que posaran da- 
munt la taula la continuitat del règim de 1978. Preveient el clar enfoc electoral que 
hi haurà en aquest període, caldrà que posem els mitjans materials i humans per a 
reforçar la vessant no institucional d'aquestes dinàmiques. 


Situar la desobediència en el centre del procés sobiranista. 


Fins ara el centre del debat en el procés sobiranista ha estat el dret a decidir. És a 
dir, el debat Sobre si la societat del Principat tenia dret a poder decidir lliurement el 
seu futur polític. Paral-lelament a aquest debat, va anar sorgint també el debat so- 
bre com es materialitzava aquest dret a decidir. En aquest punt, la divergència és 
clara entre aquells que per a conservar el Seu poder de classe neguen cap opció 
rupturista -i per tant condemnen la independència a la seva no-materialització- i 
aquells que creuen que la Sobirania popular està per damunt de les lleis vigents 
-que cal tenir present que provenen d'un procés refundador tutelat pels poders del 
franquisme-. 


Cal que des de l'esquerra independentista, des dels moviments anticapitalistes i des 
de l'independentisme consequent posem damunt la taula la necessitat de la deso- 
bediència, i ho socialitzem fins a esquerdar l'hegemonia dels plantejaments legalis- 
tes. Tots els canvis socials, totes les ruptures polítiques, han necessitat d'una acció 
de desobediència per a materialitzar-se. Un cop conquerida l'hegemonia del dret a 
decidir en el Sí de la societat del Principat, és el moment de conquerir l'hegemonia 
de la desobediència com a instrument legítim i eficaç de canvi. 


Com podem fer-ho per conquerir aquesta hegemonia2 


- Desplegar una intensa campanya de propaganda en favor de la desobediència 

com a instrument de canvi polític i social. 


- Situar la desobediència com l'element central a reivindicar en les properes mobilit- 
zacions independentistes. 


- Situar la desobediència com l'eix de l'acció tàctica que caldrà dur a terme aquesta 
tardor de 2014 a mesura que es desenvolupin els esdeveniments relacionats amb la 
consulta. 


Exigir la celebració d'un referèndum tant sí com no. 


L'exigència d'un referèndum tant sí com no amalgama diversos elements que situen 
en escac la posició dels Sectors dirigents en aquest procés i impossibiliten la refor- 
mulació del procés en una negociació per a un nou pacte amb l'estat. 


- Arracona les vies legalistes que supediten l'expressió de la voluntat popular a 
l'existència d'elements legals per a fer-ho. 


- Dóna protagonisme al poble i treu protagonisme al sistema institucional, amb tot el 
canvi que això suposa pel que fa a la correlació de legitimitats. 


- Esdevé el primer dels grans actes de desobediència necessaris per a guanyar el 
pols amb l'estat. 


Per a desenvolupar aquesta línia d'actuació cal: 


- Treballar com a esquerra independentista en les iniciatives que pretenguin socia- 
litzar la idea irrenunciable del referèndum. 


- Fermesa de les posicions institucionals de l'esquerra independentista (regidors, 
alcaldes, diputats) davant possibles maniobres d'aplaçament, reformulació o desca- 
feinització del referèndum, i actuar en consequència respecte aquelles instàncies 
"unitàries" que avalin aquestes maniobres. 


- Preparar diverses mobilitzacions socials de pressió al llarg d'octubre i novembre 


de 2014, per a exigir desobeir una possible prohibició del referèndum per part del 
govern espanyol. 

- Si finalment es posposa/renuncia/reformula en eleccions convencionals la consul- 
ta, cal cridar a la mobilització el mateix 9 de novembre. Les formes en què es con- 
creti aquesta mobilització dependran de l'autoorganització popular que es gesti 
arran d'aquesta situació, i som conscients que l'esquerra independentista no en serà 
l'única protagonista. El que sí que tenim clar és que cal evitar que aquestes mobilit- 
zacions Siguin reconduides o controlades per organismes alineats amb els respon- 
Sables de la renúncia. 


Elaborar un full de ruta per a la construcció nacional dels Paisos Catalans. 


Ha de ser tasca urgent de l'esquerra independentista l'elaboració d'un full de ruta 
per a la construcció nacional dels Paisos Catalans. 


Cal, aprofitant l'expectativa de ruptura, fundar organismes, xarxes i institucions que, 


abordant la construcció de contrapoder en els diversos àmbits (institucional, femi- 
nista, sociolaboral, ecologista...) Siguin institucions nacionals dels Paisos Catalans. 


PER CANVIAR-HO 


TO 


endavant.org 24. 


endavant BE 


organització socialista d'alliberament nacional 


